CELEX: 62008CN0128
Language: ro
Date: 2008-03-28 00:00:00
Title: Cauza C-128/08: Cerere de pronunțare a unei hotărâri preliminare introdusă de Tribunal de première instance de Liège (Belgia) la 28 martie 2008 — Jacques Damseaux/État belge

7.6.2008   
            
            
               RO
            
            
               Jurnalul Oficial al Uniunii Europene
            
            
               C 142/17
            
         Cerere de pronunțare a unei hotărâri preliminare introdusă de Tribunal de première instance de Liège (Belgia) la 28 martie 2008 — Jacques Damseaux/État belge
   (Cauza C-128/08)
   (2008/C 142/26)
   Limba de procedură: franceza
   Instanța de trimitere
   Tribunal de première instance de Liège
   Părțile din acțiunea principală
   
      Reclamant: Jacques Damseaux
   
      Pârât: État belge
   Întrebările preliminare
   
               1)
            
            
               Articolul 56 din Tratatul CE trebuie interpretat în sensul că interzice o restricție care decurge din Convenția franco-belgiană pentru evitarea dublei impuneri și de stabilire a normelor de asistență administrativă și juridică reciprocă în domeniul impozitelor pe venituri, care menține o dublă impunere parțială a dividendelor aferente acțiunilor societăților stabilite în Franța și care determină o impozitare a acestor dividende mai împovărătoare decât impozitul unic pe bunuri mobile belgian aplicat dividendelor distribuite de o societate belgiană unui acționar rezident belgian?
            
         
               2)
            
            
               Articolul 293 din Tratatul CE trebuie interpretat în sensul că inacțiunea Belgiei, constând în faptul că nu a renegociat cu Franța un nou mod de eliminare a dublei impuneri a dividendelor aferente acțiunilor societăților stabilite în Franța, este nelegală?